《别冯伯昭新班归三荣末句乞呈似使君王万里年兄》
宋代·程公许

东郭沧江市桥柳，邂逅论心成二友。仙曹如水往复来，永昼论二间卮酒。

十五年间如掣电，屋梁落月几回首。爱君冲静天机深，玉雪照我惊老丑。

宝屏两月同舍馆，青眼相看祇如旧。秋风一鹗空百鸷，四海知心悦斋老。

鹊声查查客当还，鹤发倚门春一笑。荣途埃𡏖倦驰骛，圣域工夫窥窔奥。

拿云岂无九霄志，缓辔徐驱千里道。平生我亦重择交，与君同盟期耐久。

纷纭归梦促严装，黯淡羁情更分手。旭川夙擅溪壑胜，雌堂况得二章守。

赢粮宁惮两日程，龙洞烟霞共幽讨。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有二才，今存《沧州尘缶编》。